ข้อบังคับเจ้าพนักงานจราจรทางบกจังหวัดปทุมธานี ฉบับที่ 1/2551 ว่าด้วย การเปลี่ยนแปลงแก้ไขเพิ่มเติมข้อบังคับเจ้าพนักงานจราจรทางบกจังหวัดปทุมธานี ฉบับที่ 1/2547 ลงวันที่ 14 มิถุนายน 2547

ข้อบังคับเจ้าพนักงานจราจรทางบกจังหวัดปทุมธานี
ข้อบังคับเจ้าพนักงานจราจรทางบกจังหวัดปทุมธานี
ฉบับที่
๑/๒๕๕๑
ว่าด้วย
การเปลี่ยนแปลงแก้ไขเพิ่มเติมข้อบังคับเจ้าพนักงานจราจรทางบกจังหวัดปทุมธานี
ฉบับที่
๑/๒๕๔๗ ลงวันที่ ๑๔ มิถุนายน ๒๕๔๗
 

ตามข้อบังคับเจ้าพนักงานจราจรทางบกจังหวัดปทุมธานี
ฉบับที่ ๑/๒๕๔๗ ลงวันที่ ๑๔ มิถุนายน ๒๕๔๗ กำหนดห้ามรถบรรทุกที่มีล้อตั้งแต่ ๑๐
ล้อขึ้นไป รถบรรทุกที่มีเพลาตั้งแต่ ๓ เพลาขึ้นไป รถบดถนน รถพ่วง รถแทรกเตอร์
และรถบรรทุกของหนักอื่น ๆ เช่น รถบรรทุกซุง เสาเข็มรวมทั้งรถจักยานยนต์สามล้อ
เดินรถตั้งแต่สี่แยกสัญญาณไฟจราจรบางคูวัด ขึ้นสะพานนนทบุรี ตำบลบางขะแยง
อำเภอเมืองปทุมธานี จังหวัดปทุมธานี ทั้งขาเข้า - ขาออก ตั้งแต่เวลา ๐๖.๐๐ - ๐๙.๐๐
น. และเวลา ๐๖.๐๐ - ๑๙.๐๐ น. เว้นวันหยุดราชการ นั้น

เนื่องจาก บริษัท การปิโตรเลียมแห่งประเทศไทย
จำกัด (มหาชน) มีหนังสือขอความอนุเคราะห์ขอผ่อนผันให้รถบรรทุกน้ำมันเชื้อเพลิงของผู้ประกอบการขนส่งของการปิโตรเลียมแห่งประเทศไทยวิ่งในเวลาห้าม
เพื่อให้การขนส่งน้ำมันของบริษัท
ทันต่อการบริการขององค์การขนส่งมวลชนและผู้ประกอบการรถเอกชนร่วมบริการ

อาศัยอำนาจตามความในมาตรา ๑๓๙ (๑)
แห่งพระราชบัญญัติจราจรทางบก พ.ศ. ๒๕๒๒ ออกข้อบังคับต่อไปนี้

ข้อ ๑
บังคับนี้เรียกว่า ข้อบังคับเจ้าพนักงานจราจรทางบกจังหวัดปทุมธานี
ฉบับที่ ๑/๒๕๕๑ ว่าด้วย
การเปลี่ยนแปลงแก้ไขเพิ่มเติมข้อบังคับเจ้าพนักงานจราจรทางบกจังหวัดปทุมธานี
ฉบับที่ ๑/๒๕๔๗ ลงวันที่ ๑๔ มิถุนายน ๒๕๔๗

ข้อ ๒
ให้ยกเว้นเฉพาะรถยนต์บรรทุกที่มีล้อตั้งแต่
๑๐ ล้อขึ้นไป ของผู้ประกอบการขนส่งของการปิโตรเลียมแห่งประเทศไทย ดังต่อไปนี้คือ
บริษัท ปัทมวัชร์ การปิโตรเลียม จำกัด, บริษัท มนต์ทรานสปอรต์
จำกัด, บริษัท เยื่อสี่แควขนส่ง จำกัด, บริษัท
วัชรทรัพย์ปิโตรเลียม จำกัด, บริษัท ดิษฐพลทรานสปอร์ต
จำกัด, บริษัท แอคชั่น คอนเทเนอร์ จำกัด, บริษัท
เกียรติธนโชติ ขนส่ง จำกัด ห้างหุ้นส่วนจำกัด ก.สมบูรณ์, ห้างหุ้นส่วนจำกัด
เจริญพร สหขนส่ง, ห้างหุ้นส่วนจำกัด พิพัฒน์ออยล์ขนส่ง
ที่บรรทุกเฉพาะน้ำมันของบริษัท การปิโตรเลียมฯ เท่านั้น สามารถวิ่งรถได้ตามปกติ รถใดที่ไม่ได้กล่าวถึง
ให้เป็นไปตามข้อบังคับเดิมทุกประการ

ข้อ ๓[๑]
ข้อบังคับนี้ให้ใช้บังคับถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๑๑ กรกฎาคม พ.ศ. ๒๕๕๑
พลตำรวจตรี
ประพันธ์ พานิคม
เจ้าพนักงานจราจรทางบกจังหวัดปทุมธานี










วัชศักดิ์/ผู้จัดทำ
๑๗
กุมภาพันธ์ ๒๕๕๒

[๑] ราชกิจจานุเบกษา
เล่ม ๑๒๖/ตอนพิเศษ ๒๒ ง/หน้า ๙๖/๑๑ กุมภาพันธ์ ๒๕๕๒